**Δικαιολογητικά για νεοδιόριστους εκπαιδευτικούς**

1. **Εκτύπωση της Αίτησης - Υπεύθυνης Δήλωσης** (ηλεκτρονική) με τα προσόντα / κριτήρια κατάταξης, η οποία υποβλήθηκε στο **ΑΣΕΠ** και **μοριοδοτήθηκε.**
2. **Αντίγραφο βασικού τίτλου σπουδών**. Σε περίπτωση πτυχίου της αλλοδαπής, χρειάζεται επιπροσθέτως: **α.** μετάφραση του τίτλου, **β**. πράξη αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή Δ.Ι.Κ.Α.Τ.Σ.Α, περί ισοτιμίας και αντιστοιχίας καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών, και **γ**. απολυτήριο Ελληνικού Λυκείου ως αποδεικτικό Ελληνομάθειας.
3. **Αντίγραφο μεταπτυχιακού ή διδακτορικού τίτλου** (εφόσον υπάρχει), με αναγραφόμενη την ημερομηνία κτήσης. Για τους μεταπτυχιακούς τίτλους σπουδών προσκομίζεται επιπλέον και αναλυτική βαθμολογία. Οι τίτλοι ξένων πανεπιστημίων υποβάλλονται με επίσημη μετάφραση και με την πράξη αναγνώρισης από το Δ.Ο.Α.Τ.Α.Π. ή Δ.Ι.Κ.Α.Τ.Σ.Α. Για την αναγνώριση συνάφειας μεταπτυχιακού ή διδακτορικού τίτλου, συμπληρώνεται ***αίτηση*.** Η προσμέτρηση του μεταπτυχιακού ή διδακτορικού για μισθολογική εξέλιξη θα αρχίσει από την ημερομηνία υποβολής της αίτησης.
4. **Βεβαιώσεις Προϋπηρεσίας εκπαιδευτικής και μη με τα αντίστοιχα ένσημα**. Φωτοτυπία από τις αντίστοιχες Διευθύνσεις Εκπαίδευσης, από την οποία να προκύπτει η ιδιότητα με την οποία υπηρετήσατε, η σχέση εργασίας, το ωράριο (πλήρες ή μειωμένο) και η διάρκεια των προϋπηρεσιών ***ή*** φωτοτυπία των Συμβάσεων (οι οποίες εάν αφορούν μίσθωση έργου δεν αναγνωρίζονται σύμφωνα με το Ν.4354/2015 και δεν χρειάζεται να προσκομίζονται οι εν λόγω προϋπηρεσίες). *Σε περίπτωση* ***προϋπηρεσίας σε άλλους φορείς*** (εκτός των σχολικών μονάδων) πρέπει επιπροσθέτως να προσκομίζεται: βεβαίωση από τον φορέα απασχόλησης από την οποία να προκύπτει η νομική μορφή του φορέα και αν υπάγεται στο πεδίο εφαρμογής της παραγράφου 1 του άρθρου 7 του ν. 4354/2015. Για τις προϋπηρεσίες που προσκομίζετε αντίστοιχα τα ένσημα μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ. Η αναγνώριση προϋπηρεσίας γίνεται μετά από ***αίτηση*.**
5. **Υπεύθυνη Δήλωση** σχετικά με τη χρήση της αιτούμενης προϋπηρεσίας για την καταβολή τυχόν άλλης οικονομικής παροχής.
6. **Αντίγραφο των δύο όψεων της αστυνομικής ταυτότητας**.
7. **Aποδεικτικό ΑΦΜ.** Φωτοτυπία εκκαθαριστικoύ εφορίας ή βεβαίωση απόδοσης ΑΦΜ.
8. **Αποδεικτικό ΑΜΚΑ.** Φωτοτυπία οποιουδήποτε εντύπου στο οποίο αναγράφεται το ΑΜΚΑ.
9. **Αποδεικτικό Αριθμού Μητρώου Ασφαλισμένου (Α.Μ.Α.) ΙΚΑ** φωτοτυπία πρώτης σελίδας του Βιβλιαρίου Υγείας ή οποιουδήποτε εντύπου στο οποίο αναγράφεται το Α.Μ.Α.
10. **Υπεύθυνη Δήλωση** περί ασφαλιστικής κάλυψης.
11. **Πιστοποιητικό Οικογενειακής Κατάστασης** (**τελευταίου τριμήνου**) από το Δήμο, για τους έγγαμους και τους γονείς ενός ή περισσότερων τέκνων. Σε περίπτωση ύπαρξης σπουδαζόντων τέκνων (άνω των 18 και έως 24 ετών), προσκομίζεται βεβαίωση σπουδών.
12. **Υπεύθυνη Δήλωση** οικογενειακής κατάστασης.
13. **Πιστοποιητικό στρατού τύπου Α’** ( για τους άνδρες) ή **Αίτηση** για αυτεπάγγελτη αναζήτηση στην οποία πρέπει να αναφέρεται το Στρατολογικό Γραφείο και ο ΑΣΜ.
14. **Φωτοτυπία της 1ης σελίδας του βιβλιάριου τραπέζης** με πρώτο όνομα δικαιούχου αυτό της/του εκπαιδευτικού (όπου θα φαίνεται ***καθαρά*** ο αριθμός IBAN).
15. **Γνωματεύσεις** (α) από παθολόγο ή Γενικό Ιατρό και (β) από ψυχίατρο, είτε του δημοσίου είτε ιδιωτών, περί υγείας και φυσικής καταλληλότητας, για την άσκηση των διδακτικών καθηκόντων.
16. **Δήλωση περιουσιακής κατάστασης** που κατατίθεται σε κλειστό φάκελο.
17. **Ατομικό Δελτίο εκπαιδευτικού** .
18. **Αίτηση τοποθέτησης** *.*
19. **Υπεύθυνη δήλωση** στην οποία θα δηλώνεται ότι δεν είναι φυγόποινοι ή φυγόδικοι, ότι δεν έχουν συνταξιοδοτηθεί από άλλη θέση, ότι δεν κατέχουν άλλη θέση του δημοσίου κτλ. *.*
20. **Αντίγραφο Ποινικού μητρώου** (ζητείται αυτεπάγγελτα από την Υπηρεσία).
21. **Υπεύθυνη δήλωση** για τα προσόντα.

και τα ακόλουθα, εφόσον έχουν δηλωθεί στην αίτηση για διορισμό:

1. **Απόδειξη γνώσης ξένης γλώσσας**. (Με Κρατικό Πιστοποιητικό γλωσσομάθειας, με πιστοποιητικά αντίστοιχου επιπέδου πανεπιστημίων ημεδαπής ή αλλοδαπής, ή με πιστοποιητικά αντίστοιχου επιπέδου άλλων φορέων (πανεπιστημίων ή μη) ανεξάρτητα από τη νομική τους μορφή, εφόσον είναι πιστοποιημένοι ή αναγνωρισμένοι από την αρμόδια αρχή της οικείας χώρας κτλ). Όλοι οι τίτλοι σπουδών ξένης γλώσσας πρέπει να συνοδεύονται από επίσημη μετάφρασή τους στην ελληνική γλώσσα.
2. **Πιστοποιητικό γνώσης χειρισμού ηλεκτρονικού υπολογιστή** στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου.
3. **Πιστοποιητικό αναπηρίας** πενήντα τοις εκατό (50%) και άνω του υποψηφίου ή του/της συζύγου ή τέκνου από ΚΕΠΑ.
4. **Πιστοποιητικό παρακολούθησης σεμιναρίου επιμόρφωσης - εξειδίκευσης στην Ε.Α.Ε.** από Α.Ε.Ι. ή άλλον φορέα του δημόσιου τομέα που εποπτεύεται από το Υπουργείο Παιδείας, Έρευνας και Θρησκευμάτων, διάρκειας τουλάχιστον τετρακοσίων **(400) ωρών**.
5. **Πιστοποιητικό παρακολούθησης σεμιναρίου επιμόρφωσης από Α.Ε.Ι.** ή άλλον φορέα του δημόσιου τομέα που εποπτεύεται από το Υπουργείο Παιδείας, Έρευνας και Θρησκευμάτων, διάρκειας τουλάχιστον τριακοσίων **(300) ωρών.**
6. **Πιστοποιητικό επάρκειας της γνώσης της Ελληνικής Νοηματικής Γλώσσας (ΕΝΓ) ή/και της Ελληνικής γραφής Braille (ΕΓΒ).**

**Το σύνολο των ως άνω εγγράφων να κατατεθεί στην Δ.Π.Ε. Πρέβεζας εντός ΦΑΚΕΛΟΥ ΠΡΟΣΩΠΙΚΟΥ ΜΗΤΡΩΟΥ ΥΠΑΛΛΗΛΟΥ** (υπόδειγμα στον ακόλουθο σύνδεσμο: <https://www.kleidas.gr/el/%CF%86%CE%AC%CE%BA%CE%B5%CE%BB%CE%BB%CE%BF%CF%82-%CF%80%CF%81%CE%BF%CF%83%CF%89%CF%80%CE%B9%CE%BA%CF%8C-%CE%BC%CE%B7%CF%84%CF%81%CF%8E%CE%BF%CF%85%CF%80%CE%B1%CE%BB%CE%BB%CE%AE%CE%BB%CF%89%CE%BD> )

**Εφόσον είναι δυνατό να τον προμηθευτείτε άμεσα. Σε διαφορετική περίπτωση, παρακαλούμε να τον προσκομίσετε το συντομότερο δυνατό, προκειμένου να διατηρηθεί ένα επιμελημένο αρχείο για την υπόλοιπη υπηρεσιακή πορεία σας.**